“Kommersant’” matbaa uyi asoschisi, birinchi bosh muharriri, sobiq bosh direktori va xo‘jayini Vladimir Yakovlev rossiyaliklarga farzandlarining kelajagini ta’minlash uchun mamlakatdan chiqib ketishni tavsiya qildi. Bu haqda u Facebook’dagi sahifasi yozuv qoldirdi.Yakovlev ikkita ssenariyni taxmin sifatida keltirdi: yo hokimiyat almashadi, yoki og‘ir ijtimoiy inqiroz boshlanadi, u esa taqchillik va jinoyatchilikning avj olishini keltirib chiqaradi.“Shuning uchun, hazilsiz, imkon bo‘lsa, keting, bolalaringizni olib keting. Bir umrga emas, 2-3 oyga, yarim yilga. Lekin keting. Bu davrda hech narsa bo‘lmasa, vaziyat o‘nglansa, adashganimdan faqat xursand bo‘laman”, – deb yozdi u o‘z sahifasida.